เคเบิลไทยโฮลดิ้งหวังโฆษณาเข้าปีแรก 9 พันล้าน
120 ผู้ประกอบการเคเบิ้ล เปิดตัว เคเบิล ไทยโฮลดิ้ง ชู 26 ช่องรายการคุณภาพ คาดโกยเม็ดเงินโฆษณาปีแรก 9,000 ล้านบาท
4 ก.พ. 2553

120 ผู้ประกอบการเคเบิ้ล เปิดตัว เคเบิล ไทยโฮลดิ้ง ชู 26 ช่องรายการคุณภาพ คาดโกยเม็ดเงินโฆษณาปีแรก 9,000 ล้านบาท
นายเกษม อินทร์แก้ว นายกสมาคมเคเบิลทีวีแห่งประเทศไทย และประธานกรรมการบริหาร บริษัท เคเบิล ไทย โฮลดิ้ง หรือ ซีทีเอช เปิดเผยว่า บริษัทเกิดจากการร่วมตัวของผู้ประกอบการเคเบิ้ลทั้งผู้ผลิตรายการ และเจ้าของช่องเคเบิ้ลทีวีจำนวน 120 ราย ซึ่งเข้ามาเป็นผู้ถือหุ้นตั้งแต่ 5 หมื่นบาทขึ้นไป แต่ไม่เกิน 2 ล้านบาท จึงมีงบลงทุนในเบื้องต้น 50 ล้านบาท จากเป้าที่ตั้งไว้ทั้งสิ้น 150 ล้าน เพื่อสร้างโครงสร้างรายการผ่านช่องเคเบิ้ลทั้งสิ้น 26 ช่อง และคาดหมายเม็ดเงินเข้ามาในระบบเคเบิ้ลทีวี รวมถึงจานดาวเทียมทุกประเภทราว 9,000 ล้านบาท จากมูลค่าตลาดรวมค่าโฆษณาทั้งสิ้น 5 – 6 หมื่นล้านบาท 
ปัจจุบันมีผู้รับชมเคเบิ้ลซีทีเอช อยู่ราว 3.5 ล้านครัวเรือนคาดว่าภายปีหน้าจะมีครัวเรือที่รับชมเพิ่มขึ้น 4.5 ล้านคน และเพิ่มเป็น 10 ล้านครัวเรือนภายใน 5 ปีข้างหน้า ส่วนรายได้จากการให้บริการเคเบิ้ลนั้นมาจากค่าสมาชิกรายเดือน รายสามเดือน และรายปี โดยราคารายเดือนอยู่ที่ 350 บาท และผู้ให้บริการสถานีหรือช่องเคเบิ้ล หรือผู้ให้บริการคอนเท็นต์ยังสามารถขายโฆษณาได้อีก 6 นาทีต่อชั่วโมงตามกฎหมาย
นางไพจิตร เทียนทอง นายกสมาคมมีเดียเอเยนซี่ และธุรกิจสื่อแห่งประเทศไทย เปิดเผยว่า จุดเด่นของเคเบิ้ลทีวี คือ เมื่อมีรายการที่สามารถชมได้ทั่วประเทศ และช่องเดียวกันไปตามครัวเรือนต่างๆ เราสามารถวัดเรตติ้ง หรือวัดความนิยม ความสนใจกับสิ่งค้าที่โฆษณาเป็นรายจังหวัดได้ ในขณะที่ฟรีทีวีทำไม่ได้ เพราะเป็นการกระจายภาพและเสียงไปทั่วประเทศ